คืออาการหนูเป็นแบบ ตกขาวสีเหลือง ตอนแรกมีมากค้ะตอนนี้กินยาไปไม่ค่อยเย้อะ เจ็บเวลาฉี่ค่ะคันๆนิดๆเจ้บเวลาฉี่รอบๆอัยยะวะเพศตกขาวกลิ่นเปรี้ยวๆ ค่ะตอนนี้ตกขาวน้อยลงมีแต่อาการเจ็บหนูเป็นอพไรค่ะตอนนี้ดครียดมากกก
สวัสดีค่ะ อาการตกขาวสีเหลือง มีกลิ่นเปรี้ยว เจ็บเวลาปัสสาวะ เจ็บอวัยวะเพศ สาเหตุอาจเกิดจาก1. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวคล้ายหนอง มีปวดท้องน้อยเจ็บในช่องคลอดและเจ็บขณะมีเพศสัมพันธ์ และอาจมีปัสสาวะแสบขัดร่วมด้วย2. ช่องคลอดอักเสบจากการติดเชื้อแบคทีเรีย แต่ตกขาวจะมีกลิ่นเหม็นเหมือนคาวปลา และไม่ทำให้เกิดอาการเจ็บอวัยวะเพศหรือมีปัสสาวะแสบขัด3. การติดเชื้อราในช่องคลอด ตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูด และมีอาการแสบหรือคันช่องคลอดร่วมด้วย แต่มักไม่ทำให้มีอาการปัสสาวะผิดปกติ4. การติดเชื้อปรสิต ตกขาวจะมีกลิ่นเหม็น มักมีสีเขียว หรือมีฟองปน และมีการเจ็บแสบอวัยวะเพศได้5.มะเร็งปากมดลูกมะเร็งเยื่อบุโพรงมดลูก แต่ตกขาวมักมีเลือดปน และมักมีเลือดออกกะปริดกะปรอย เลือดออกหลังจากมีเพศสัมพันธ์หากยังคงมีอาการเจ็บอวัยวะเพศ แนะนำให้ไปพบสูติ-นรีแพทย์ เพื่อหาสาเหตุดังที่กล่าวไป และรับการรักษาที่ตรงกับโรคค่ะ